Document ID: 32009D0600

ODLOČBA KOMISIJE
z dne 5. avgusta 2009
o spremembi Odločbe 2003/467/ES o priznanju nekaterih držav članic in njihovih regij kot uradno prostih goveje bruceloze
(notificirano pod dokumentarno številko C(2009) 6086)
(Besedilo velja za EGP)
(2009/600/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti, (1) in zlasti Priloge A(II)(7) Direktive,
ob upoštevanju naslednjega:
(1)
Direktiva 64/432/EGS določa, da se lahko države članice ali njihovi deli priznajo kot uradno prosti goveje bruceloze za črede goveda, če so izpolnjeni nekateri pogoji iz navedene direktive.
(2)
Seznami držav članic in njihovih regij, razglašenih za proste goveje bruceloze, so navedeni v Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2).
(3)
Irska in Poljska sta Komisiji predložili dokumentacijo, ki dokazuje skladnost z ustreznimi pogoji iz Direktive 64/432/EGS glede njunega celotnega ozemlja, tako da se navedeni državi članici lahko štejeta kot državi članici, uradno prosti goveje bruceloze.
(4)
Po pregledu dokumentacije, ki sta jo predložili Irska in Poljska, je treba celotno ozemlje navedenih držav priznati kot uradno prosto goveje bruceloze.
(5)
Portugalska je Komisiji predložila dokumentacijo, ki dokazuje skladnost z ustreznimi pogoji iz Direktive 64/432/EGS glede otokov Faial in Santa Maria v avtonomni pokrajini Azori, tako da se navedena otoka na Portugalskem lahko štejeta kot uradno prosta goveje bruceloze.
(6)
Poleg tega je Španija Komisiji predložila dokumentacijo, ki dokazuje skladnost z ustreznimi pogoji iz Direktive 64/432/EGS glede pokrajin Santa Cruz de Tenerife in Las Palmas v Španiji, tako da se navedeni pokrajini v Španiji lahko štejeta kot uradno prosti goveje bruceloze.
(7)
Po pregledu dokumentacije, ki sta jo predložili Portugalska in Španija, je treba zadevna otoka in pokrajini navedenih držav priznati kot uradno proste goveje bruceloze.
(8)
Odločbo 2003/467/ES je zato treba ustrezno spremeniti.
(9)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga II k Odločbi 2003/467/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 5. avgusta 2009

Labels: 0
18
19
6